钦定古今图书集成/明伦汇编/氏族典/第234卷 > 张歆
## 钦定古今图书集成/明伦汇编/氏族典/第234卷 > 张歆

按《后汉书张禹传》：“禹父歆，初以报仇逃亡，后仕为淮
阳相，终于汲令。”

===张酺===按《后汉书张酺传》：“酺字孟侯，汝南细阳人，赵王张敖
之后也。敖子寿，封细阳之池阳乡，后废，因家焉。酺少
从祖父充受《尚书》，又事太常桓荣，勤力不怠。永平九
年，显宗为四姓小侯，开学于南宫，置五经师，酺以《尚
书》教授，以论难当意，除为郎，遂令入授皇太子。酺为
人质直守经义，每侍讲问隙，数有匡正之辞，以严见”
惮。及肃宗即位，擢为侍中、虎贲中郎将。数月，出为东
郡太守。自后帝每见诸王师傅，尝言张酺前入侍讲，
屡有谏正，訚訚恻恻，出于诚心，可谓有史鱼之风矣。
元和二年，东巡狩，幸东郡，引酺及门生并郡县掾史，
并会庭中。帝先备弟子之仪，使酺讲《尚书》一篇，然后
修君臣之礼。和帝初，迁魏郡太守，征入为河南尹。永
元五年，迁为太仆，数月，代尹睦为太尉。酺虽在公位，
而父常居田里，酺每有迁职，辄一诣京师。尝来候酺，
适会岁节，公卿罢朝，俱诣酺府，奉酒上寿，极欢，人皆
庆羡之。后以事策免归里舍，左中郎将何敞及言事
者多讼酺公忠。十五年，复拜为光禄勋，数月，为司徒，
月馀，薨。